STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.5 | 2021.gada 18.janvārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāvis | − | J.Miezainis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāve | − | B.Vītoliņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | I.Jaunzeme |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāve | − | U.Berga |
| Kultūras ministrijas valsts sekretāre | − | D.Vilsone |
| Labklājība ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas valsts sekretārs | − | E.Balševics |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Slimību profilakses un kontroles centra pārstāvis | − | J.Perevoščikovs |
| Valsts policijas pārstāvis  | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja un Veselības ministrijas pārstāves sniegto informāciju par aktuālo epidemioloģiskās drošības situāciju un veselības aprūpes sistēmas kapacitāti un noslodzi.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
3. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
4. Pieņemt zināšanai Satiksmes ministrijas un Iekšlietu ministrijas pārstāvju sniegto informāciju par ieceļotāju (robežšķērsotāju) kontroli saistībā ar no š.g. 15.janvāra spēkā esošajām jaunajām drošas ceļošanas prasībām (COVID-19 testa esamība, kas veikts pēdējās 72 stundās) un atzīmēt, ka kopumā tās ieviešana ir veiksmīga.
5. Iekšlietu ministrijai izvērtēt, kā kopējos COVID-19 testa esamības kontroles rezultātus ietekmē personu grupas, kurām ir noteikti izņēmumi attiecībā uz ceļošanas kārtību, un informēt par to kādā no nākamajām koordinācijas grupas sēdēm.
6. Veselības ministrijai apkopot uzziņu ceļotājiem par COVID-19 testa veikšanas vietām, iespējām un potenciālajām izmaksām tuvākajās kaimiņvalstīs.
7. Konceptuāli atbalstīt Veselības ministrijas izstrādātos trīs posmu (fāžu) risinājumus pārejai no ārkārtējās situācijas. Veselības ministrijai turpināt darbu pie risinājumu izstrādes, tai skaitā arī papildināt ar sēdes laikā atbalstītajiem Ekonomikas ministrijas, Izglītības un zinātnes ministrijas, Tirdzniecības un rūpniecības kameras un Latvijas pašvaldību savienības priekšlikumiem. Veselības ministrijai jautājumu konceptuāli prezentēt Ministru kabineta 2021.gada 19.janvāra sēdē.
8. Konceptuāli atbalstīt Latvijas Tirdzniecības un rūpniecības kameras sagatavotās prasības tirdzniecības pakalpojumu sniedzējiem ar nosacījumu, ka nozare nodrošina nosacījumu stingru ievērošanu. Latvijas Tirdzniecības un rūpniecības kamerai jautājumu prezentēt Ministru kabineta 2021.gada 19.janvāra sēdē. Lēmumu par tirdzniecības pakalpojumu atvēršanas klātienē datumu pieņemt Ministru kabineta sēdē. Ja tirdzniecība klātienē netiek atjaunota ar 2021.gada 25.janvāri, izvērtējama nepieciešamība pārskatīt pieejamo preču sarakstu.
9. Ekonomikas ministrijai sadarbībā ar Latvijas Tirdzniecības un rūpniecības kameru un nozari sagatavot stratēģisko plānu drošai tirdzniecības vietu atvēršanai pirmajām 3-5 dienām, lai pilnā apjomā tiku nodrošināta epidemioloģiski droša pakalpojuma sniegšana / pieejamība un kontrolēta cilvēku plūsma / kustība, kā arī izvērtēt priekšlikumu par iespēju nekavējoši aizvērt tirdzniecības vietu, konstatējot rupju epidemioloģisko drošības prasību pārkāpumu gadījumu.
10. Pieņemt zināšanai Tieslietu ministrijas un Veselības ministrijas pārstāvju sniegto informāciju par tiesiskajiem aspektiem obligātas vakcinācijas prasības ieviešanai atsevišķām nodarbināto grupām un atbalstīt priekšlikumu, ka pašreiz šāda prasība nav nosakāma kā obligāta un personas vakcinēties tiek aicinātas brīvprātīgi. Veselības ministrijai kopīgi ar Tieslietu ministriju turpināt sekot līdzi situācijas attīstībai.
11. Konceptuāli atbalstīt Labklājības ministrijas, Veselības ministrijas un Ekonomikas ministrijas sagatavotos priekšlikumus grozījumiem Covid-19 infekcijas izplatības pārvaldības likumā. Ministrijām steidzami savus priekšlikumus grozījumiem un pamatojumu anotācijai nosūtīt Tieslietu ministrijai. Tieslietu ministrijai apkopot saņemtos priekšlikumus un likumprojektu par grozījumiem Covid-19 infekcijas izplatības pārvaldības likumā iesniegt izskatīšanai Ministru kabineta sēdē.
12. Konceptuāli atbalstīt Labklājības ministrijas sagatavoto grozījumu Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" un Ministru kabineta 2020. gada 9. jūnija noteikumos Nr. 380 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem" (sociālās aprūpes centru darbinieku testēšana ar SARS-CoV-2 antigēna noteikšanas testiem) virzīšanu izskatīšanai Ministru kabineta 2021.gada 19.janvāra sēdē.
13. Konceptuāli atbalstīt Veselības ministrijas sagatavoto grozījumu Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (medicīnas māsu apmācība) virzīšanu izskatīšanai Ministru kabineta 2021.gada 19.janvāra sēdē.
14. Konceptuāli atbalstīt Tieslietu ministrijas sagatavoto grozījumu Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (tiesvedības procesu norise) virzīšanu izskatīšanai Ministru kabineta sēdē.
15. Konceptuāli atbalstīt Izglītības un zinātnes ministrijas priekšlikumu par nepieciešamību veikt grozījumu Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu", lai atļautu slidošanas pakalpojuma sniegšanu ārtelpās. Izglītības un zinātnes ministrijai sagatavot attiecīgu redakciju un pamatojumu anotācijai, un nosūtīt Veselības ministrijai.
16. Veselības ministrijai iekļaut Tieslietu ministrijas un Izglītības un zinātnes ministrijas sagatavotos grozījumus nākamajā izskatīšanai Ministru kabineta sēdē ministrijas gatavotajā rīkojuma projektā par grozījumiem rīkojuma Nr.655.
17. Veselības ministrijai kopīgi ar Iekšlietu ministriju (Valsts policiju) turpināt darbu risinājuma gatavošanā piespiedu izolācijas īstenošanai.

Sēdi slēdz plkst. 18.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu